Pilviškių herbas

Pilviškių herbas – pagrindinis Pilviškių miestelio ir Pilviškių seniūnijos (Vilkaviškio rajono savivaldybė) heraldikos atributas.

 Aprašas 

Herbo sidabriniame lauke ant žalios skydo papėdės stovi šv. Jonas Nepomukas su juoda sutana ir biretu, sidabrine kamža, rudu apsiaustu ir rudais batais. Dešinėje rankoje pakėlęs jis laiko auksinį kryžių, o kairėje – žalią palmės šakelę. Veidas ir rankos natūralios spalvos. Aplink galvą 5 auksinės žvaigždutės.

 Simbolika 

XVIII a. pabaigoje, kai buvo patvirtintas pirmasis Pilviškių herbas, Jonas Nepomukas buvo vienas populiariausių šventųjų Lietuvoje. Kadangi Pilviškiuose nebuvo jo vardo bažnyčios, į herbą jis tikriausiai pateko dėl kulto populiarumo ir globojamosios srities – saugoti nuo visokių vandens nelaimių.

 Istorija 

1792 m. vasario 23 d. ATR valdovas Stanislovas Augustas Pilviškiams suteikė herbą, kuriame pavaizduotas šv. Jonas Nepomukas. Originale jis vaizduojamas mėlyname dangaus ir upės fone stovintis ant pilkšvai rusvo trijų arkų tilto (kone tiksliai nukopijuotas Anykščių herbas).Pilviškių miesto herbas 1792 m. 

1999 m. kovo 16 d. herbą Lietuvos Respublikos Prezidentas patvirtino dekretu Nr. 355.1999 m. kovo 16 d. dekretas Nr. 355 „Dėl Pilviškių herbo patvirtinimo“ (Žin., 1999, Nr. 27-752) Herbo etalono autorė – dailininkė Laima Ramonienė.Prie įvažiavimų į miestelį pasitinka… šventasis. Santaka, 2021-02-17. Nuoroda tikrinta 2025-02-23. Nuo senojo herbo naujasis herbas skiriasi keliomis detalėmis – nebėra dangaus ir tilto.

 Šaltiniai 

Herb
Kategorija:1999 m. patvirtinti Lietuvos gyvenviečių herbai
Kategorija:Vilkaviškio rajono savivaldybės gyvenviečių herbai
Kategorija:Lietuvos miestelių herbai